text: Højregrupper fisker efter stemmer
  19 oktober 2013 kl. 13.18
  Små højregrupper fisker efter stemmer op til kommunalvalget for at udfylde tomrummet efter Fremskridtspartiet.
  Blandt dem er Frit Danmark, der kalder sig folkebevægelsen mod indvandring.
  Partistifter Michael Ellegaard, Odense, var lørdag på gaden i Fredericia for at uddele partiets valgavis.
  - Jeg er selv gammel fremskridtsvælger, fortæller han.
  Frit Danmark går til valg på et islamkritisk program. Blandt andet skal der indføres egenbetaling for tolkebistand på sygehusene.
  - Hvis muslimerne ikke har hørt efter i dansktimerne på de obligatoriske sprogkurser, må de selv betale, mener Michael Ellegaard.
  Hans stiller op til regionsrådet i Region Syddanmark.
  Partiet fik ved sidste valg godt 2.000 stemmer i regionen. Der skal omkring 15.000 til et mandat.
   - Frit Danmarks hjemmeside
  